== Musikalsk karriere ==
=== Bagland ===
Udover at være Jakob Sørensens debutalbum, er Bagland også navnet på den kvintet, som Jakob Sørensen har samlet til debutalbummet og efterfølgeren “Nomad”. Udover Sørensen selv består Bagland af Alex Jønsson på guitar, Mathias Jæger på klaver, Frederik Sakham på kontrabas og Frej Lesner på trommer, som alle har deres rødder stærkt forankret i den skandinaviske lyd.
Musikken er komponeret i et afsides sommerhus i Danmark, blandt klitter og blæst i et øde landskab. De lyriske og melankolske melodier kendetegner kompositionerne, og lyden er ren og skrøbelig med tydelig reference til den nordiske lyd.
Bagland har optrådt rundt omkring i det meste af Danmark, og musikken spilles jævnligt i radioen, eksempelvis på P8 Jazz<ref>https://www.dr.dk/musik/kunstner/jakob%20s%C3%B8rensen/10524267</ref>.
Debutpladen “Bagland” blev af Jazznyt vurderet til at være en af 2015’s ti bedste danske jazzplader.<ref>https://jazznyt.blogspot.com/2015/12/arets-bedste-danske-jazzplader-2015.html</ref>
Levende_personer